CELEX: 62015CN0153
Language: bg
Date: 2015-03-30 00:00:00
Title: Дело C-153/15 P: Жалба, подадена на 30 март 2015 г. от Naftiran Intertrade Co. (NICO) Sàrl срещу определението, постановено от Общия съд (седми състав) на 20 януари 2015 г. по дело T-6/13, Naftiran Intertrade Co. (NICO) Sàrl/Съвет на Европейския съюз

8.6.2015   
            
            
               BG
            
            
               Официален вестник на Европейския съюз
            
            
               C 190/6
            
         Жалба, подадена на 30 март 2015 г. от Naftiran Intertrade Co. (NICO) Sàrl срещу определението, постановено от Общия съд (седми състав) на 20 януари 2015 г. по дело T-6/13, Naftiran Intertrade Co. (NICO) Sàrl/Съвет на Европейския съюз
   (Дело C-153/15 P)
   (2015/C 190/06)
   Език на производството: английски
   
      Страни
   
   
      Жалбоподател: Naftiran Intertrade Co. (NICO) Sàrl (представители: J. Grayston, Solicitor, P. Gjørtler, advokat, G. Pandey, Advocaat, D. Rovetta, avocat, M. Gambardella, avvocato)
   
      Друга страна в производството: Съвет на Европейския съюз
   
      Искания на жалбоподателя
   
   Жалбоподателят иска:
   
               —
            
            
               да се отмени определението на Общия съд от 20 януари 2015 г. по дело T-6/13, Naftiran Intertrade Co. (NICO) Sàrl/Съвет на Европейския съюз, и подадената в първоинстанционното производство жалба за отмяна да бъде обявена за допустима,
            
         
               —
            
            
               делото да бъде върнато на Общия съд за ново разглеждане,
            
         
               —
            
            
               Съветът да бъде осъден да заплати разноските по настоящото производство по обжалване.
            
         
      Основания и основни доводи
   
   Жалбоподателят изтъква две основания за обжалване, а именно че обжалваното решение на Общия съд е постановено при явна грешка в преценката и явна грешка при прилагането на правото.
   Жалбоподателят твърди, че Общият съд е допуснал явна грешка в преценката, като е приел, първо, че на 19 октомври 2012 г. е връчено надлежно индивидуално уведомление, и второ, че това уведомление е връчено преди публикуването на общо известие в серия C на Официален вестник на Европейския съюз на 16 октомври 2012 г.
   Освен това според жалбоподателя Общият съд е допуснал грешки при прилагането на правото, първо, като не е взел предвид изискването уведомлението да съдържа изложение на мотивите, второ, като е приел, че индивидуалното уведомление би могло да води до съкращаване на срока за обжалване по съдебен ред на нормативен акт на Европейския съюз, трето, като не е съобразил правните последици от взетите от Съвета решения във връзка с процедурата по уведомяване, и четвърто, като не е взел предвид оправданите разбирания за съдържанието на закона към момента на подаването на жалбата.